เรื่องร้องเรียน: ได้กลิ่นควันเผาไหม้ค่อนข้างแรง เกือบทุกวันบริเวณท้ายซอยนวมินทร์ 111 แยก 8 ในช่วงเวลาหัวค่ำประมาณ 1 ทุ่ม ถึง 3 ทุ่ม  หมายเหตุ : เนื่องจากเป็นปัญหากลิ่นควัน ไม่สามารถถ่ายภาพได้
การดำเนินการของเจ้าหน้าที่: เจ้าหน้าที่ลงพื้นที่ตรวจสอบแล้ว จากการสอบถามประชาชนในบริเวณดังกล่าว ไม่มีผู้ได้รับกลิ่นเหม็น แต่ 2-3 วันที่ผ่านมา มีบ้านประชาชนเกิดเหตุเพลิงไหม้ ซึ่งอาจทำให้เกิดกลิ่นเหม็นได้ ทั้งนี้ได้ประชาสัมพันธ์ให้งดการเผาขยะบริเวณดังกล่าวแล้ว
ความเห็นของผู้แจ้ง: ปัญหากลิ่นควันบริเวณ "ท้ายซอย" นวมินทร์ 111 แยก 8 มีมานานแล้ว แต่ไม่สามารถแก้ไขได้  1. ประการนึงคือเจ้าหน้าที่ไม่ได้มาเห็นกับตาว่ากลิ่นควันมาจากจุดไหนแน่ๆ  2. หากคนบริเวณนั้นเป็นคนก่อให้เกิดกลิ่นควันเผาไหม้ เป็นไปได้ยากที่จะได้รับคำตอบที่ตรงไปตรงมาตามความเป็นจริง  3. ณ เวลานี้ วันที่ 4 พย. 2565 เวลา 16.00 มีกลิ่นเผาไหม้ที่ไม่ใช่การเผาขยะหรือหญ้า เหม็นเหมือนเผาพลาสติก และมีกลิ่นรุนแรงที่บริเวณ "ท้ายซอย" ( เป็นไปได้ยากที่คนท้ายซอยจะไม่ได้กลิ่น เนื่องจากรั้วติดกับท้ายซอย จึงได้กลิ่นรุนแรง )  4. อยากให้เจ้าหน้าที่ช่วยลงพื้นที่ตรวจตราบริเวณใกล้เคียงเพื่อหาต้นตอของกลิ่นควันเผาไหม้ที่มีทุกวันช่วงค่ำ  5. อย่างไรก็ดี ขอบคุณเจ้าหน้าที่ที่ลงมาช่วยตรวจตรา แม้ปัญหาจะไม่ได้รับการแก้ไขให้หมดสิ้นไปก็ตาม
พื้นที่: แขวงนวมินทร์ เขตบึงกุ่ม กรุงเทพมหานคร